KTC มอบแพ็คเกจ “ออสเตรเลียน โอเพ่น”
KTC มอบสุดยอดแพ็คเกจ “ออสเตรเลียน โอเพ่น” ให้แก่สมาชิกบัตรเคทีซี มาสเตอร์การ์ด
5 ก.พ. 2561

นางพิทยา วรปัญญาสกุล (ขวา) รองประธานเจ้าหน้าที่บริหาร – ธุรกิจบัตรเครดิต บริษัท บัตรกรุงไทย จำกัด (มหาชน) หรือ KTC ร่วมกับ มร.โดนัลด์ ออง (ที่ 2 จากซ้าย) ผู้จัดการประจำประเทศไทย และเมียนมาร์ มาสเตอร์การ์ด และ มร. อาหมัด อัลมารี (ซ้าย) ผู้จัดการฝ่ายสนับสนุนการพาณิชย์ สายการบินเอมิเรตส์ มอบรางวัลสุดยอดแพ็คเกจ “ออสเตรเลียน โอเพ่น” รวมมูลค่ากว่า 1 ล้านบาท ให้แก่นายพีรยุทธ์ เหลืองวารินกุล (ที่ 2 จากขวา) ผู้โชคดีจากแคมเปญ “คลิ๊ก… จองสุดคุ้ม ลุ้นเชียร์ ติดขอบสนาม”
โดยเป็นสิทธิพิเศษที่มอบให้แก่สมาชิกบัตรเครดิตเคทีซี มาสเตอร์การ์ด ที่สำรองห้องพักกับเอ็กซ์พีเดียและบัตรโดยสารสายการบินเอมิเรตส์ผ่านช่องทางออนไลน์ ตั้งแต่วันที่ 1 กันยายน – 15 ธันวาคม 2560 ที่ผ่านมา 
โดยแพ็คเกจดังกล่าวประกอบด้วยบัตรโดยสารชั้นธุรกิจจากสายการบินเอมิเรตส์สำหรับ 2 ท่าน ที่พักในโรงแรมสุดหรู และบัตรเข้าชมการแข่งขันเทนนิสรายการออสเตรเลียนโอเพ่น ที่มีชื่อเสียงระดับโลก โดยพิธีมอบรางวัลฯ จัดขึ้น ณ เคทีซี อาคาร   สมัชชาวาณิช 2 สุขุมวิท 33 เมื่อเร็วๆ นี้ 